En utbrytergruppe bestående av Samuel Dumoulin, Koen de Kort, Rubén Pérez og Maxime Bouet hadde på det meste 13 minutters ledelse. Sidevind gjorde at 28 ryttere fikk luke til resten av hovedfeltet. Disse bestod blant annet av åtte Columbia-ryttere og seks Skil-Shimano-ryttere. Blant sammenlagtkandidatene var Fabian Cancellara (i gul trøye) og Lance Armstrong med, og av sprinterne var Thor Hushovd i tillegg til Mark Cavendish med. De kom i mål 41 sekunder foran resten av hovedfeltet, Mark Cavendish tok sin andre etappeseier på rad, mens Lance Armstrong rykket opp til tredjeplass i sammendraget.